จับไอซ์มหึมา 500กิโล-1500ล้าน
ยัดรถสิบล้อ ส่งนราธิวาส ค่าจ้าง2ล้าน,ปส.จับยกทีม 7 ผู้ต้องหาขนไอซ์ 500 กก. ซุกสิบล้อพ่วงลงใต้ เตรียมส่งประเทศเพื่อนบ้าน ใช้วิธีใส่ถุงปุ๋ย 25 ใบ ใช้ซังข้าวโพดทับอีกชั้น เผยเบื้องหลังจับกุม ตำรวจด่านชุมพร เรียกตรวจคนขับกระบะปิดท้าย พบพิรุธโทรศัพท์เข้าผิดสังเกต เลยสอบเค้นจนรู้ร่วมกับพวกอีก 4 คน ขับรถนำขบวนกับรถสิบล้อบรรทุกไอซ์ผ่านด่านตรวจไปแล้ว เลยตามไล่กวดจนจับได้ ก่อนขยายผลจับอีก 2 คนที่มารับของกลางที่หาดใหญ่ เผยมูลค่ามหาศาล 1,500,000,000 บาท,ปส.จับไอซ์มโหฬารครึ่งตันเปิดเผยเมื่อเวลา 20.00 น. วันที่ 15 ธ.ค. ที่ บช.ปส. พล.ต.ต.สมหมาย กองวิสัยสุข รรท.ผบช.ปส.พร้อมด้วย พล.ต.ต.ดุษฎี ชูสังกิจ รรท.ผบก.ปส.4 เจ้าหน้าที่ด่านตรวจชุมพร กก.2 บก.ปส.4 เจ้าหน้าที่ กก.สส.ภ.8 เจ้าหน้าที่ตำรวจตระเวนชายแดนและเจ้าหน้าที่ตำรวจ ภ.จ.ชุมพร ร่วมกันจับกุมผู้ต้องหาคดียาเสพติด 7 คน ประกอบด้วย 1.นายอนุชา กลองสูงเนิน 2.นายเอกลักษณ์ แดงสูงเนิน 3.นายเสกสรร อินแกลง 4.นายอาซา อาแว 5.นายอีลียะ บินอารง 6. น.ส.รัตนา เจตบุตร และ 7 น.ส.กรรณิการ์ เหว่าแว่ว พร้อมยาไอซ์ น้ำหนัก 500 กิโลกรัม รถยนต์สิบล้อพ่วงสองตอน 1 คัน และรถยนต์กระบะอีก 3 คัน จับกุมได้ที่จุดตรวจสกัดใน อ.ท่าแซะ จ.ชุมพร,พล.ต.ต.ดุษฎีกล่าวว่า เมื่อเวลา 15.30 น.วันที่ 14 ธ.ค.ที่ผ่านมา ขณะที่เจ้าหน้าที่ด่านตรวจชุมพร กก.2 บก.ปส.4 กำลังปฏิบัติหน้าที่เฝ้าระวังเหตุอยู่นั้น มีรถยนต์กระบะอีซูซุ ทะเบียน กจ 2364 ตาก ลักษณะแต่งซิ่ง มีนายอนุชาเป็นผู้ขับ ผ่านมายังด่านตรวจ เจ้าหน้าที่เรียกตรวจสอบ ระหว่างนั้นได้มีโทรศัพท์ติดต่อเข้ามาหานายอนุชาเป็นระยะ เจ้าหน้าที่ สังเกตเห็นท่าทีนายอนุชาค่อนข้างมีพิรุธ จึงเชิญตัวมาสอบถามอย่างละเอียด จนกระทั่งนายอนุชายอมปริปากบอก ได้ร่วมกับพวกรวม 5 คน รับจ้างขนยาเสพติดจากเอเย่นต์ยาเสพติดรายหนึ่งให้นำไปส่งให้กับลูกค้าที่ จ.นราธิวาส โดยนายอนุชาทำหน้าที่ ขับรถปิดท้ายขบวน โดยมีนายเอกลักษณ์ น.ส.รัตนาและ น.ส.กรรณิการ์ อยู่ในรถกระบะนำขบวนรถพ่วงขนยาเสพติดซึ่งมีนายเสกสรรเป็นผู้ขับ ทั้ง 2 คัน ได้ขับล่วงหน้าไปก่อนแล้ว เจ้าหน้าที่กระจายกำลังไล่ติดตาม กระทั่งพบรถทั้ง 2 คันวิ่งอยู่ห่างจากจุดตรวจไม่ไกลนัก ได้เรียกให้หยุดและตรวจสอบ พบยาไอซ์บรรจุอยู่ในกระสอบปุ๋ย 25 ใบ น้ำหนักรวม 500 กิโลกรัม ซุกซ่อนอยู่ในท้ายรถพ่วงส่วนหัว มีซังข้าวโพดปกคลุมปิดทับอีกชั้น เจ้าหน้าที่ควบคุมผู้ต้องหาทั้ง 5 คนมาสอบสวนขยายผลเพิ่มเติม ก่อนจับกุมนายอาซาและนายอีลียะ ผู้ต้องหาอีก 2 คน ที่ขับรถยนต์กระบะมารอรับมอบยาไอซ์จากกลุ่มผู้ต้องหาได้ที่ อ.หาดใหญ่ จ.สงขลา ในเวลาต่อมา,จากการสอบสวน นายเสกสรรคนขับรถพ่วงรับสารภาพ มีนายไข่ ไม่ทราบนามสกุล ชาว จ.เชียงราย เอเย่นต์ยาเสพติดรายใหญ่ในพื้นที่ภาคเหนือ ว่าจ้างให้ขับรถยนต์ไปขนยาไอซ์ของกลางที่ถูกเก็บไว้ในพื้นที่ อ.ดอกคำใต้ จ.พะเยา นำไปส่งให้กับลูกค้าใน จ.นราธิวาส ได้รับค่าจ้าง 2 ล้านบาท ก่อนหน้านี้ยอมรับว่าเคยรับจ้างขนยาบ้า 6 กระสอบ หรือประมาณ 6 แสนเม็ด จากนายไข่ไปส่งให้กับลูกค้าในพื้นที่ จ.สงขลามาแล้วครั้งหนึ่ง ได้รับค่าจ้าง 6 แสนบาท โดยใช้เส้นทางเดียวกัน ผลจากการขนยาส่งให้กับลูกค้าสำเร็จในครั้งนั้นทำให้ชะล่าใจ ยอมรับงานขนยาจากนายไข่อีกครั้ง โดยในครั้งนี้ตนได้ชักชวนเพื่อนๆที่สนิทกันคือนายอนุชา น.ส.รัตนาและ น.ส.กรรณิการ์ ให้มาเข้าร่วมขบวนการด้วย โดยแบ่งหน้าที่กันทำงานเพื่อเฝ้าระวังเจ้าหน้าที่ กระทั่งมาถูกจับกุมได้,ขณะที่ พล.ต.ต.สมหมาย กองวิสัยสุข รรท.ผบช.ปส.กล่าวว่า สำหรับยาไอซ์ที่จับได้ในครั้งนี้ เป็นของกลุ่มเครือข่ายยาเสพติดหลายเครือข่ายทั้ง ว้าเหนือ ว้าใต้ โกกั้ง และกลุ่มลูกสมุนเก่าของเล่าต๋า โดยยาไอซ์ของกลางดังกล่าวนั้นจะถูกลักลอบลำเลียงลงสู่พื้นที่ จ.นราธิวาส ก่อนจะนำไปพักไว้ในพื้นที่ อ.สุไหงโก-ลก เพื่อเตรียมลักลอบขนข้ามแม่น้ำโกลกไปยังฝั่งประเทศเพื่อนบ้าน สำหรับมูลค่าของกลางยาเสพติดที่ตรวจยึดได้ในครั้งนี้มีมูลค่าสูง ถึง 1,500,000,000 บาท หลังจากนี้ได้สั่งการให้เจ้าหน้าที่ที่เกี่ยวข้องเร่งขยายผลติดตามผู้ร่วมขบวนการที่เหลือมาดำเนินคดีตามกฎหมายให้ถึงที่สุด
ปส.จับยกทีม 7 ผู้ต้องหาขนไอซ์ 500 กก. ซุกสิบล้อพ่วงลงใต้ เตรียมส่งประเทศเพื่อนบ้าน ใช้วิธีใส่ถุงปุ๋ย 25 ใบ ใช้ซังข้าวโพดทับอีกชั้น เผยเบื้องหลังจับกุม ตำรวจด่านชุมพร เรียกตรวจคนขับกระบะปิดท้าย พบพิรุธโทรศัพท์เข้าผิดสังเกต 
ชุมพร,จับยาไอซ์500กิโล,เครือข่ายยาเสพติดว้าเหนือ,เล่าต๋า แสนลี่,ข่าวหน้า1